จัดธีมหุ้นเด่นในกระแสประจำวันนี้!
จัดธีมหุ้นเด่นในกระแสประจำวันนี้!
3 ส.ค. 2559

บล.เคจีไอ (ประเทศไทย) ระบุในบทวิเคราะห์ (3 ส.ค.) โดยคาดว่า SET วันนี้แกว่งลงต่อ แต่แรงขายน่าจะชะลอตามระดับดัชนีที่เริ่มต่ำลง ภาพรวมฟันด์โฟลว์น่าจะน้อยลงในช่วงสั้น แม้เงินบาทแข็งค่าชัดเจน หลังโบรกต่างชาติหลายแห่ง
ทั้งนี้แนะนำนักลงทุนล็อกกำไรหุ้นอาเซียนในระยะสั้น ขณะที่ราคาน้ำมันสหรัฐฯ หลุด 40 เหรียญฯ เป็นครั้งแรกในรอบกว่า 3 เดือน ถ่วงหุ้นพลังงานต่อ มองดัชนีที่ 1,475 จุด เป็นระดับที่จะรองรับการปรับฐานรอบนี้ได้ และยังให้น้ำหนัก SET จะฟื้นตัวหลังการทำประชามติรัฐธรรมนูญในวันที่ 7 ส.ค. นี้
สำหรับหุ้นในกระแสมีดังนี้
กลุ่มที่จะได้ Sentiment บวกจากราคาน้ำมันที่ปรับลง (TASCO*, EPG*, TPBI) โดยหุ้นในกลุ่มที่ต้นทุนอิงกับน้ำมันดิบในช่วงที่ผ่านมา Underperfrom ตลาดเพราะราคาน้ำมันปรับขึ้นแรง ล่าสุดราคาน้ำมันดิบปรับลงสู่ระดับ 40 ดอลลาร์สหรัฐฯ/บาร์เรล ขณะที่ราคาหุ้นในกลุ่มยังไม่ปรับขึ้น นักลงทุนอาจพิจารณาเก็งกำไร TASCO (แนวรับ 25.5 บาท แนวต้าน 27 บาท และ 29 บาท) TPBI (แนวรับ 14.8 บาท แนวต้าน 15.8 บาท) EPG (วานนี้ หลุดแนวรับ 12.3 บาท อาจพิจารณา Stop loss)
อีกทั้งหุ้นกลุ่มพลังงานทดแทน (IFEC*, SUPER, TPCH, PSTC, UWC, GUNKUL*) กกพ เปิดแผนประมูลพลังงานทดแทน i) โรงไฟฟ้าขยะ โดยแบ่งเป็นขยะอุตสาหกรรม 50MW (ออกประกาศรับซื้อไฟฟ้า ส.ค.) และ ขยะชุมชน 130MW (ออกประกาศฯ ก.ย.) ii) โรงไฟฟ้าชีวมวล 400MW (ออกประกาศฯ ส.ค.-ก.ย.) และ iii) โครงการโซลาร์ส่วนราชการ 519MW (ออกประกาศฯ ส.ค.-ก.ย.) เป็นบวกกับหุ้นในกลุ่มดังนี้
1) หุ้นกลุ่มที่คาดสนใจโรงไฟฟ้าขยะ: ขยะอุตสาหกรรมฯ BWG, GENCO, SUPER / ขยะชุมชน IFEC* (ปัจจุบันรับกำจัดขยะที่ จ.ชลบุรี 300 ตัน/วัน)
2) หุ้นกลุ่มที่คาดสนใจโรงไฟฟ้าชีวมวล: TPCH, PSTC, GUNKUL*, UWC, ECF&amp;FPI (JV ระหว่าง ECF และ FPI)
3) หุ้นกลุ่มที่คาดสนใจโครงการโซลาร์ส่วนราชการ: SUPER, IFEC*, GUNKUL*
4) หุ้นกลุ่มงานรับเหมาฯ (EPC): GUNKUL*, DEMCO, TPOLY
และหุ้นกลุ่มรับเหมาก่อสร้าง (ITD*, UNIQ*, CK*, STEC*, SEAFCO, PYLON) และวัสดุฯ (SCC*, TASCO*) จากการเร่งผลักดันแผนการลงทุนนโยบายภาครัฐฯ (มอเตอร์เวย์ + รถไฟฟ้า + รถไฟรางคู่ + รถไฟความเร็วสูง) เลือก CK* เป็น Top pick ของกลุ่มรับเหมาฯตัวใหญ่ เลือก PYLON เป็น Top pick กลุ่มรับเหมาตัวเล็ก (งานเสาเข็ม) และ TASCO* เป็น Top pick หุ้นกลุ่มวัสดุฯ  